ປັນຍາປະດິດ

thumb
ປັນຍາປະດິດ (ອັງກິດ: Artificial Intelligence) ຫຼື ເອໄອ (AI) ແມ່ນການສ້າງລະບົບທີ່ສາມາດຄິດ, ຮຽນຮູ້ ແລະ ແກ້ໄຂບັນຫາໄດ້ຄ້າຍຄືກັບມະນຸດ. AI ແມ່ນສາຂາໜຶ່ງຂອງວິທະຍາສາດຄອມພິວເຕີ ທີ່ເນັ້ນໃສ່ການພັດທະນາລະບົບທີ່ສາມາດເຮັດໜ້າທີ່ ທີ່ປົກກະຕິແລ້ວຕ້ອງການຄວາມສາມາດທາງປັນຍາຂອງມະນຸດ ເຊັ່ນ: ການຮັບຮູ້ພາສາ, ການເຂົ້າໃຈຮູບພາບ, ການຕັດສິນໃຈ ແລະ ອື່ນໆ.

ປັດຈຸບັນ, AI ໄດ້ຖືກນຳໃຊ້ໃນຊີວິດປະຈຳວັນຂອງເຮົາຢ່າງກວ້າງຂວາງຢ່າງເຊັ່ນ ລະບົບແນະນໍາສິນຄ້າໃນເວັບໄຊ້ອີຄອມເມີດ ທີ່ໃຊ້ AI ໃນການວິເຄາະຂໍ້ມູນການຊື້ຂາຍ ແລະ ແນະນຳສິນຄ້າທີ່ເໝາະສົມກັບແຕ່ລະຄົນ. ລະບົບຜູ້ຊ່ວຍສ່ວນຕົວ (ເຊັ່ນ Siri, Alexa, Google Assistant) ທີ່ໃຊ້ AI ໃນການຮັບຮູ້ສຽງ ແລະ ຕອບຄໍາຖາມhttps://targetlaos.com/article/41736. ເຕັກໂນໂລຊີລົດໄຟຟ້າອັດຕະໂນມັດ ທີ່ໃຊ້ AI ໃນການນຳທາງລົດເທິງຖະໜົນຢ່າງປອດໄພ. AI ຍັງມີທ່າແຮງທີ່ຈະປ່ຽນແປງໂລກໃນຫຼາກຫຼາຍດ້ານ, ຕັ້ງແຕ່ວຽກງານອຸດສາຫະກຳ, ການແພດ, ການສຶກສາ ແລະອື່ນໆ. ເຖິງແມ່ນວ່າ AI ຈະນໍາມາເຊິ່ງຄວາມທ້າທາຍໃໝ່ໆ, ແຕ່ກໍ່ມີແນວໂນ້ມວ່າຈະປັບປຸງຊີວິດການເປັນຢູ່ຂອງມະນຸດ ແລະ ຊ່ວຍແກ້ໄຂບັນຫາໃຫຍ່ຂອງໂລກໄດ້ດີຂຶ້ນ.

 ອ້າງອິງ